alexandrainst/scandi-wiki huggingface dataset:
San Carlos (distrikt i Bongará)

San Carlos er et distrikt i provinsen Bongará i regionen Amazonas i Peru. Distriktet grenser til distriktet Cuispes i nord, til distriktet Jumbilla i øst, til distriktene Valera og Churuja i sør og til distriktet Jazán og til provinsen Luya i vest. Distriktets nasjonale statistikkode er 010309 og hovedstaden er San Carlos.

Landsbyer i distriktet San Carlos

Referanser

Eksterne lenker 
 Censos Nacionales: XI de Población y VI de Vivienda 2007.
 Pueblos del Peru: San Carlos

Distrikter i Amazonas-regionen
Kelly Hu

Kelly Ann Hu  (forenklet kinesisk: 胡凯丽; tradisjonell kinesisk: 胡凱麗; pinyin: Hú Kǎilì; født 13. februar 1968 i Honolulu på Hawaii) er en amerikansk skuespillerinne og tidligere modell.

Karriere 
Hu var med i den første sesongen av såpeserien Sunset Beach. I 2003 fikk hun sin første rolle i en storfilm, da hun spilte Lady Deathstrike i X2, oppfølgeren til X-Men, selv om hun ikke hadde mer enn én replikk i filmen. Året før spilte hun i The Scorpion King med Dwayne Johnson. I 2007 spilte hun i ensembledramaet The Air I Breathe med blant annet Kevin Bacon, Sarah Michelle Gellar, Forest Whitaker, Andy Garcia, Brendan Fraser og Emile Hirsch.

Blant serier hun har gjestespilt i inkluderer 21 Jump Street, Pacific Blue, CSI: New York, Robot Chicken, Army Wives, NCIS: Los Angeles, Hawaii Five-0, Vampire Diaries og Arrow.

Annet 
Hu var i tidlige år en anerkjent modell. Hun ble Miss Teen USA i 1985 og senere Miss Hawaii 1993. Hun kom da til finalen i Miss USA og endte på sjetteplass.

Referanser

Eksterne lenker 
 
 

Skuespillere fra USA
Personer fra Honolulu
Shipasbamba (distrikt)

Shipasbamba er et distrikt i provinsen Bongará i regionen Amazonas i Peru. Distriktet grenser til distriktet Florida i nord, til distriktet Cuispes i øst, til distriktet Jazán og til provinsen Luya i sør og til provinsen Utcubamba i vest. Distriktets nasjonale statistikkode er 010310 og hovedstaden er Shipasbamba.

Distriktet ble opprettet den 5. februar 1861.

Landsbyer i distriktet Shipasbamba

Referanser

Eksterne lenker 
 Censos Nacionales: XI de Población y VI de Vivienda 2007.
 Pueblos del Peru: Shipasbamba

Distrikter i Amazonas-regionen
Distrikter etablert i 1861
1861 i Peru
Gustave Le Bon

Gustave Le Bon (født 7. mai 1841 i Nogent-le-Rotrou i departementet Eure-et-Loir i Frankrike, død 13. desember 1931 i Paris) var en fransk sosialpsykolog, sosiolog og amatørfysiker.

Liv og virke

Bakgrunn
Charles-Marie Gustave Le Bon ble født 7. mai 1841 i Nogent-le-Rotrou i Centre-Val de Loire. Familien var av bretonsk herkomst, faren var provinsfunksjonær for den franske regjering.

I 1860 begynte han på medisinstudiet ved universitetet i Paris. Han absolverte sitt praksisår i Hôtel-Dieu de Paris og promoverte i 1866. Fra da av betegnet han som lege, skjønt han ikke utøvet dette yrke i legepraksis.

Forfatterskap
I studietiden skrev Le Bon artikler om en rekke medisiske emner. Hans første bok La mort apparente et inhumations prématurées (1866) befattet seg med definisjonen av død, og foregrep dermed de juridiske diskusjoner som skulle finne sted på 1900-tallet.

Han forfattet en rekke arbeider som framla hans teorier rundt nasjonale trekk, rasemessig overlegenhet, flokkatferd og massepsykologi. Hans arbeider rundt massepsykologi fikk gjennomslag i den første del av det 20. århundre, da de ble anvendt spesielt av mediaforskere.

Le Bon skrev også arbeider vedrørende materien og energiens natur. Hans bok L'évolution de la matière var meget populær og kom ut i 12 opplag. Henri Poincaré interesserte seg noe for Le Bons fysiske arbeider, og kommenterte dem.

Det har blitt argumentert for at fascistiske teorier om ledelse støttet seg på Le Bons psykologiske teorier. Adolf Hitlers Mein Kampf utnyttet de teknikker for propaganda som Le Bons bok fra 1895 framla. Benito Mussolini hadde også lest Le Bons hovedverk.

Edward Bernays, Sigmund Freud nevø, var influert av Le Bon, og i sin berømte bok Propaganda erklærte han at demokratiets store feiltagelse av manipulasjonen av massene ved bruk av media og reklame.

Utvalgte arbeider 
 La Civilisation des Arabes (1884)
 Les Lois psychologiques de l'évolution des peuples (1894)
 La psychologie des foules (1895)
 L'homme et les sociétés (1881)
 Psychologie du socialisme (1896)

Bibliografi 
 Barrows, Susanna, Distorting mirrors – Visions of the crowd in late 19th century France, New Haven, Conn.: Yale Univ. Press, 1981.
 Nye, Robert, The origins of crowd psychology – Gustave Le Bon and the crisis of mass democracy in the Third Republic, London: Sage, 1975.
 Jaap van Ginneken, 'The era of the crowd – Le Bon, psychopathology and suggestion'. Ch. 4 in JvG, Crowds, psychology and politics 1871–1899, New York: Cambridge University Press, 1992.
 Jaap van Ginneken, 'The lonely hero in French historiography'. Appendix in JvG, Mass movements, Apeldoorn (Neth.): Spinhuis, 2007.
 Alice Widener: Gustave Le Bon, the Man and His Works. Liberty Press, 1979.

Referanser

Eksterne lenker 
 
 the complete English text to The Crowd (PDF)
 English translation of 'The Psychology of Socialism' (PDF)
 Gustave Le Bon on Revolutionary & Criminal Mentalities

Sosialpsykologer
Franske sosiologer
Personer fra departementet Eure-et-Loir
Tour de Korea

Tour de Corée (offisielt «Hyundai Capital Invitational Tour de Korea») er et sykkelritt som arrangeres i Sør-Korea, og er en del av UCI Asia Tour og arrangert av Korea Cycling Federation.

Touren fikk større oppmerksomhet i 2007 da Tour de France-vinneren i sju sesonger Lance Armstrong deltok. Sykkelrittet er det eneste internasjonale sykkelrittet i landet. Forgjengeren til arrangementet ble lagt ned i 1997 grunnet økonomiske vanskeligheter. Konkurransen er delt i to divisjoner; en elitedivisjon for inviterte og for konkurranseryttere, og en spesialkonkurranse for klubber.

Løpet er vel 1500 km langt, og er det lengste sykkelrittet i Asia.

I 2012 startet rittet fra Incheon lørdag 21. april og ble avsluttet i Hanam i Gyeonggi 29. april. 132 individuelle syklister og 22 lag deltok, og prispengene er 300 millioner sørkoreanske won, eller vel halvannen million kroner.

Vinnere
 2001: Chun Dae-Hong, Sør-Korea
 2002: Tang Xuezhong, Kina, Giant Asia Racing Team
 2003: Glen Chadwick, New Zealand, Giant Asia Racing Team
 2004: Cory Lange, Canada, Marco Polo Cycling Team
 2005: David McCann, Irland, Giant Asia Racing Team
 2006: Tobias Erler, Tyskland, Giant Asia Racing Team
 2007: Park Sung-Baek, Sør-Korea, Seoul Cycling
 2008: Sergej Lagutin, Usbekistan, Usbekistan (landslag)
 2009: Roger Beuchat, Sveits, Team Neotel
 2010: Mike Friedman, USA, Jelly Belly-Kenda
 2011: Choi Ki Ho, Hongkong, Hongkong (landslag)
 2012: Sung Baek Park, Korea, KSPO 
 2013: Michael Cuming, Storbritannia
 2014: Hugh Carthy, Storbritannia
 2015: Caleb Ewan, Australia, Orica-GreenEDGE

Referanser

Eksterne lenker 
 

Sykkelritt i Asia
Sportsarrangementer i Sør-Korea
Repeterende arrangementer etablert i 2001
2001 i Sør-Korea
Sport i Asia i 2001
Sykling i Sør-Korea
Moon Bloodgood

Korinna Moon Bloodgood (født 20. september 1975 i Alliance i Nebraska i USA) er en amerikansk skuespillerinne.

Karriere 
Bloodgood vokste opp i Anaheim i California). Hun spilte i 2005 en liten birolle i den romantiske komedien A Lot Like Love med Ashton Kutcher og Amanda Peet. I 2006 spilte hun sin første store hovedrolle i dramafilmen Eight Below med Paul Walker, og året etter var hun med i Pathfinder, den amerikanske nyinnspillingen av den norske Oscar-nominerte filmen Veiviseren (1987). Hun dukket også opp i komedien What Just Happened i 2008.

I 2009 spilte hun imidlertid sin største rolle til dags dato da hun portretterte den kvinnelige hovedrollen i Terminator Salvation, oppfølgeren til The Terminator (1984), Terminator 2: Judgment Day (1991) og Terminator 3: Rise of the Machines (2003). Hun spiller her en kvinne som får følelser for kyborgen Marcus Wright (Sam Worthington). Christian Bale spiller hovedrollen som John Connor.

Hun var også med i actionfilmen Faster (2010) med Dwayne Johnson.

Annet 
Bloodgood ble forlovet med skuespilleren Eric Balfour i 2005, men de brøt forlovelsen to år senere.

Filmografi 
 Just Shoot Me! (2002) .... Penny (1 episode)
 Fastlane (2003) .... Maid (1 episode)
 CSI: Crime Scene Investigation (2003) .... Stripper (1 episode)
 Hollywood Division (2004) .... Lisa Morales (TV-film)
 Win a Date with Tad Hamilton! (2004) .... Gorgeous Woman
 North Shore (2004) .... Lacey Riggs (1 episode)
 Rocky Point (2005) .... Alana (1 episode)
 Monk (2005) .... Hayley (1 episode)
 A Lot Like Love (2005) .... Bridget
 Eight Below (2006) .... Katie
 Pathfinder (2007) .... Starfire
 Day Break (2006–07) .... Rita Shelten (13 episoder)
 Journeyman (2007) .... Livia Beale (13 episoder)
 What Just Happened (2008) .... Laura
 Street Fighter: The Legend of Chun-Li (2009) .... Det. Maya Sunee
 Terminator Salvation (2009) .... Blair Williams
 Terminator Salvation: The Machinima Series (2009) .... Blair Williams (stemme) (6 episoder)
 Burn Notice (2009) .... Detective Paxson (3 episoder)
 Moonlight Serenade (2009) .... Marie Devrenier
 Human Target (2010) .... Dr. Jessica Shaw (1 episode)
 Bedrooms (2010) .... Beth
 Beautiful Boy (2010) .... Trish
 Faster (2010) .... Marina
 Conception (2011) .... Nikki
 Falling Skies (2011) .... Anne Glass (10 episoder)
 NTSF:SD:SUV (2011) .... Vivica (1 episode)
 The Surrogate (2012) .... Vera
 The Power of Few (2012) .... Mala
 Jesus Hates Zombies (2012) .... Eli

Eksterne lenker 
 

Skuespillere fra USA
Personer fra Anaheim
Fødsler i 1975
Personer fra Box Butte County i Nebraska
Chris Pine

Christopher Whitelaw «Chris» Pine (født 26. august 1980 i Los Angeles i California) er en amerikansk skuespiller. Pine spilte James T. Kirk i Star Trek (2009).

Karriere 
Pine begynte karrieren med å spille gjesteroller i TV-serier som Akutten og CSI: Miami. I 2004 fikk han en av hovedrollene i Prinsesse på prøve 2. I 2006 spilte han i actionfilmen Smokin' Aces med skuespillere som Ryan Reynolds og Ben Affleck og den romantiske komedien Just My Luck med Lindsay Lohan.

I 2009 landet han sin mest kjente rolle til nå, som kaptein James T. Kirk i Star Trek. Året etter spilte han i actionthrilleren Unstoppable med Denzel Washington og Rosario Dawson. Tidlig i 2012 var han også aktuell med den romantiske actionfilmen This Means War med Reese Witherspoon og Tom Hardy.

I 2013 gjentok han rollen som Kirk i en oppfølger av Star Trek.

Han var i tillegg nær ved å få roller som Jake Sully i Avatar (2009) og Sam Flynn i Tron: Legacy (2010). Han beskrev Avatar-auditionen sin som "den verste jeg noensinne har gjort".

Filmografi 
 Akutten (2003) … Levine (1 episode)
 The Guardian (2003) … Lonnie Grandy (1 episode)
 CSI: Miami (2003) … Tommy Chandler (1 episode)
 Why Germany? (2004) … Chris
 Prinsesse på prøve 2 (2004) … Nicholas Devereaux
 American Dreams (2004) .... Joey Tremain (1 episode)
 Confession (2005) .... Luther Scott
 Six Feet Under (2005) .... Young Sam (1 episode)
 The Bulls (2005) .... Jason
 Surrender, Dorothy (2006) .... Shawn (TV-film)
 Just My Luck (2006) .... Jake Hardin
 Blind Dating (2006) .... Danny
 Smokin' Aces (2006) .... Darwin Tremor
 Bottle Shock (2008) .... Bo Barrett
 An Inconvenient Head (2008) .... ???
 Star Trek (2009) .... James T. Kirk
 Carriers (2009) .... Brian Green
 Beyond All Boundaries (2009) .... Hanson Baldwin / Sgt. Bill Reed (stemme)
 Small Town Saturday Night (2010) .... Rhett Ryan
 Quantum Quest: A Cassini Space Odyssey (2010) .... Dave (stemme)
 Unstoppable (2010) .... Will
 This Means War (2012) .... FDR Foster
 People Like Us (2012) .... Sam
 Rise of the Guardians (2012) .... Jack Frost (stemme)
 Star Trek Into Darkness (2012) .... James T. Kirk
 Jack Ryan (2013) … Jack Ryan
 Into the Woods (2014) … Cinderella's Prince
 Mantivities
 The Finest Hours (2016)
 Wonder Woman (2017)

Referanser

Eksterne lenker 
 

Skuespillere fra USA
Personer fra Los Angeles
Gianluca Rocchi

Gianluca Rocchi (født 25. august 1973) er en italiensk fotballdommer. Han har dømt internasjonalt under det internasjonale fotballforbundet FIFA siden 2008, hvor han er plassert i den europeiske dommergruppen som Elite Category-dommer, det høyeste nivået for internasjonale dommere.

Rocchi har blant annet dømt Norge da de spilte 1-1 mot Danmark under kvalifiseringen til EM i fotball 2012 den 26. mars 2011. Han er også plukket ut til å dømme under sommer-OL 2012 i London.

Referanser

Eksterne lenker 
 
 Kampoversikt

Italienske fotballdommere
UEFAs premier-dommere
Dommere i Fotball-EM 2012
Fotballdommere som har dømt UEFA Super Cup
Personer fra Firenze
Fødsler i 1973
Dommere i Fotball-VM 2018
Stor-Vefsn

Stor-Vefsn er et begrep som brukes om kommunene Vefsn, Grane og Hattfjelldal på Helgeland. Frem til Grane og Hattfjelldal ble egne kommuner i henholdsvis 1927 og 1862 var de del av herredet og fjerdingen Vefsn. Navnet Stor-Vefsn brukes ofte for å unngå forveksling mellom den moderne og den historiske kommunen Vefsn.

Området har et areal på rundt 6.600 km² og er således større enn fylkene Vestfold og Østfold til sammen. Norges nest største innsjø, Røssvatnet, ligger i området. Det samlede folketallet er rundt 16 200, og nærmere 10 000 av dem bor i byen Mosjøen.

Se også 
 Mosjøen
 Grane kommune
 Hattfjelldal kommune
 Vefsn kommune

Referanser 

Mosjøen
Grane
Hattfjelldal
Vefsn
Bergsfjord

Bergsfjord (nordsamisk: Beasfearda) er ei bygd i Loppa kommune i Finnmark. Den ligger ved ei beskyttet vik på østsida av Bergsfjorden. Bygda har ikke fast veiforbindelse, men det går ferge til Øksfjord. Det lille Bergsfjord kraftverk utnytter fallet fra Bergsfjordvatnet til fjorden. Bygda har skole og barnehage i Bergsfjord Oppvekstsenter. Grunnkretsen Bergsfjord hadde 65 innbyggere per 1. januar 2021.

Bergsfjord nevnes i gamle russiske skrifter som «Bezvěrje».

Referanser 

Bygder og grender i Troms og Finnmark
Bosetninger i Loppa
Fergesteder i Troms og Finnmark
Tuvalu Echoes

Tuvalu Echoes (engelsk) eller Sikuleo o Tuvalu (tuvalsk) er en statlig eid avis på Tuvalu. Den kommer ut én gang i måneden, i en engelsk og en tuvalsk utgave, og er landets eneste avis som gis ut regelmessig. Den har et opplag på 260.

Tuvalu Echoes ble til i 1984, da den erstatta Tuvalu News Sheet, som på sin side ble etablert i 1976 etter at landet skilte lag med Gilbertøyene. På midten av 1990-tallet ble Tuvalu Echoes imidlertid lagt den på grunn av pengemangel. Avisa gjenoppsto i november 1998 takka være støtte fra det australske byrået for internasjonal utvikling.

Referanser

Eksterne lenker
 Informasjon om Tuvalu Echoes 

Tuvalske medier
Oseaniske aviser
Aviser etablert i 1984
Erwitte

Erwitte er en by i Kreis Soest i Regierungsbezirk Arnsberg i den tyske delstaten Nordrhein-Westfalen. Byen har et areal på 89.29 km², et folketall på 15 710 innbyggere (31. desember 2010) og en folketetthet på 176 innbyggere/km².

Bilder

Referanser

Eksterne lenker 
 

Sauerland
Regierungsbezirk Arnsberg
Hertugdømmet Westfalen
Provinsen Westfalens geografi
Byer i Nordrhein-Westfalen
Islam (andre betydninger)

Islam er en av de store verdensreligionene.

Islam kan også vise til:

Nation of Islam, politisk organisasjon etablert i USA på 1930-tallet.

Islam som fornavn eller etternavn
Yusuf Islam, (tidligere Cat Stevens) engelsk musiker
Islam Timurzijev, russisk amatørbokser
Islom Karimov (alternativ skrivemåte: Islam Karimov), Usbekistans president
Nazrul Islam, bengalsk lyriker
Afrika Islam, amerikansk hiphop-produsent
Islam Elsanov, tsjetsjensk forfatter
Sayf al-Islam al-Gaddafi, sønn av tidligere leder i Libya, Muammar al-Gaddafi
Islam-Beka Albiev, russisk bryter
Hanati Silamu (også Kanat Islam), kinesisk amatørbokser
Edmund Bourke

Edmund Bourke (født 2. november 1761 i Dansk Vestindia, død 12. august 1821 i Vichy i Frankrike) var en dansk diplomat og greve, og var Danmarks representant under forhandlingene som ledet frem til Kielfreden 14. januar 1814.

Liv og virke
Edmund Bourke var født på Saint Croix i dansk Vestindia som sønn av en plantasjeeier med irske aner. Edmund Bourke arvet en anseelig formue etter faren og spilte etter hvert en ikke ubetydelig rolle som dansk diplomat. Derimot hadde familien valgt side i tidligere kongelige intriger i Danmark-Norge, og mistet eiendom og privilegier på St. Croix. Den unge Edmund tilbragte ungdomsårene med studier i Europa, derav noen år i London og deretter København.

I 1789 ble han chargé d'affaires og 1790-92 sendemann ved det polske hoff. Han ble deretter sendt som diplomat til Kongeriket Napoli, og videre i 1797 til Stockholm og i 1801 til Madrid.

I 1814 var han kong Frederik VIs nærmeste fortrolige ved hoffet, og bisto kongen i sin base på Hindsgavl på Fyn med de siste forhandlinger utover desember 1813 og januar 1814, da Karl Johan Bernadotte hadde stoppet felttoget og inntatt dansk Holstein fra sør for å sikre seg avståelse av Norge. Bourke hjalp kongen til å forhandle med østerrikske og britiske sendebud som tilbød seg å megle overfor svenskene. Da Frederik VI den 7. januar 1814 ga de fremmede diplomatene beskjed om at han godtok fredsvilkårene med avståelse av Norge, reiste Bourke fra Fyn til det svenske felthovedkvarter i Kiel. Han fortsatte her forhandlingene i en uke på danskekongens vegne, og det ble Bourke som på vegne av Danmark-Norge,og sammen med svenskenes forhandler Gustav af Wetterstedt, signerte Kieltraktaten 14. januar.

Etter perioden som forhandler under Kielfreden var han utsending ved det engelske hoff og senere ved det franske.

Bourke var ridder av Den hvite ørns orden og innehaver av storkors av Dannebrog.

Referanser 

Danske diplomater
Danske ambassadører
Ambassadører til Polen
Ambassadører til Sverige
Ambassadører til Napoli
Ambassadører til Spania
Dannebrogordenen
Den hvite ørns orden
Personer fra Saint Croix
Arch Linux

Arch Linux, også bare kalt Arch, er en Linuxdistribusjon som hovedsakelig består av fri og åpen programvare. Distribusjonen er svært minimalistisk; i stedet for moderne skrivebordsmiljø benytter den hovedsakelig kommandolinjen som brukergrensesnitt. Skrivebordsmiljø som for eksempel GNOME og KDE, er tilgjengelige som en valgfri opsjon; de er likevel ikke standard. Arch Linux fokuserer på enkelhet, eleganse, korrekt kode og minimalisme. Med enkelhet menes «uten unødvendige tilføyelser, modifiseringer eller komplikasjoner», sett fra en programvareutviklers ståsted. Distribusjonen legger mindre vekt på brukervennlighet.

Første versjon av Arch Linux ble lansert 11. mars 2002. Den ble utviklet av Judd Vinet, som ledet prosjektet videre fram til 1. oktober 2007. Da overtok Aron Griffin som prosjektleder. Levente Polyak ble valgt som ny prosjektleder i 24. februar 2020. 

Den er beregnet på x86-64-datamaskiner.

Judd Vinet startet Arch Linux i mars 2002. Han var inspirert av CRUX, en annen minimalistisk linux-distribusjon. 

Arch Linux bruker en rullende utgivelse-modell, slik at en vanlig systemoppdatering er alt som trengs for å få den nyeste programvaren i Arch; installasjonsfilene utgitt av Arch-teamet er rett og slett oppdaterte snapshots av de viktigste systemkomponentene.

For å gjøre hyppige pakkeoppdateringer enklere, ble pacman utviklet av Judd Vinet for å gi Arch sin egen pakkebehandler som er i stand til å spore pakkeavhengigheter.

Referanser

Eksterne lenker 
 

 
Pacmanbaserte Linuxdistribusjoner
Linuxdistribusjoner lansert i 2002
2002 i Canada
Casablancakonferansen

Casablancakonferansen ble holdt på Anfa Hotel i Casablanca i Marokko fra 14. til 24. januar 1943. Formålet var å planlegge de alliertes strategi for Europa under andre verdenskrig. Deltakerne på konferansen var USAs president Franklin D. Roosevelt, Storbritannias statsminister Winston Churchill og de franske styrkenes leder Charles de Gaulle.

Sovjetunionens diktator Josef Stalin var også innbudt, men takket nei. de Gaulle hadde til å begynne med også avvist å delta, men endret holdning da Churchill truet med å kalle inn Henri Giraud, leder av de frie franske styrker, i stedet. Giraud var likevel også til stede, og det eksisterte en merkbar spenning mellom ham og de Gaulle under diskusjonene.

President Roosevelt presenterte resultatene av konferansen for det amerikanske folket 12. februar 1943. Konferansen resulterte i følgende:
 De allierte krevde aksemaktenes betingelsesløse kapitulasjon
 Materiell støtte skulle gis til Sovjetunionen
 de Gaulle og Giraud skulle sammen lede de frie franske styrker
 En avtale om hvordan invasjonen av Italia og Sicilia skulle gjennomføres.

Se også
 Kairokonferansen (1943) 
 Teherankonferansen i 1943 
 Jaltakonferansen 
 Potsdamkonferansen
 Invasjonen av Sicilia

Kilder 

 «Casablancakonferansen», fra Store norske leksikon

Andre verdenskrig
Diplomatiske konferanser
Konferanser i Marokko
Konferanser på 1900-tallet
Casablanca
Visp

Visp kan vise til:
Visp (kjøkkenredskap)
Visp (slagverk)
Visp (distrikt), et distrikt i Sveits
Visp (Sveits), by i distriktet Visp
Karl Urban

Karl-Heinz Urban (født 7. juni 1972 i Wellington) er en newzealandsk skuespiller.

Karriere 
Karl Urbans første store rolle var som Éomer i Ringenes herre: To tårn (2002) og Ringenes herre: Atter en konge (2003). Han spilte deretter i The Chronicles of Riddick (2004) og Gåten Jason Bourne (2004). I 2007 spilte han hovedrollen i Pathfinder, den amerikanske nyinnspillingen av Veiviseren. Han var også med i Star Trek (2009), Red (2010) og Priest (2011), samt serien The Boys (2019) på Amazon Prime.

Han spilte også i 12 episoder av Xena: Warrior Princess fra 1996 til 2001.

Urban medvirket i en oppfølger til både Star Trek og Riddick i 2013.

Annet 
Han giftet seg med sin langvarige kjæreste Natalie Wihongi i 2004. De har to barn, Hunter (f. 2000) og Indiana (f. 2005).

Filmografi 
 Shark in the Park (1991) .... Rohann Murdoch (6 episoder)
 Chunuk Bair (1992) .... Wellington Soldier
 Homeward Bound (1992) .... Tim Johnstone (ukjent antall episoder)
 White Fang (1993) .... David (1 episode)
 Shortland Street (1993–94) .... Paramedic Jamie Forrest (ukjent antall episoder)
 Riding High (1995) .... James Westwood (ukjent antall episoder)
 Amazon High (1997) .... Kor (TV-film)
 Heaven (1998) .... Sweeper
 Via Satellite (1998) .... Paul
 Hercules: The Legendary Journeys (1996–98) .... Cupid / Julius Caesar
 The Privateers (2000) .... Capt. Aran Dravyk
 The Irrefutable Truth About Demons (2000) .... Harry Ballard
 The Price of Milk (2000) .... Rob
 Xena: Warrior Princess (1996–2001) .... Caesar (12 episoder)
 Ghost Ship (2002) .... Munder
 Ringenes herre: To tårn (2002) .... Eomer
 Ringenes herre: Atter en konge (2003) .... Eomer
 The Chronicles of Riddick (2004) .... Vaako
 Gåten Jason Bourne (2004) .... Kirill
 Doom (2005) .... John Grimm
 Out of the Blue (film) (2006) .... Nick Harvey
 Pathfinder (2007) .... Ghost
 Comanche Moon (2008) .... Woodrow F. Call (3 episoder)
 Star Trek (2009) .... Bones
 Black Water Transit (2009) .... Earl Pike
 RED (2010) .... William Cooper
 And Soon the Darkness (2011) .... Michael
 Priest (2011) .... Black Hat
 Dredd (2012) .... Judge Dredd
 Loft (2012) .... Vincent Stevens
 Overdrive (2012) .... ???
 Untitled Chronicles of Riddick Sequel (2013) .... Vaako
 Untitled Star Trek Sequel (2013) .... Bones
 Acts of Venegance (2017)

Referanser

Eksterne lenker 
 

Personer fra Wellington
Newzealandske skuespillere